proxectonos/corpus_dominio_legal_administrativo_tmp huggingface dataset:
RESOLUCIÓN do 6 de outubro de 2023 pola que se ordena a publicación do Acordo do Consello da Xunta de Galicia, do 5 de outubro de 2023, polo que se aproba a modificación da relación de postos de traballo da Consellería de Cultura, Educación, Formación Profesional e Universidades da Xunta de Galicia.
Consellería de Facenda e Administración Pública — III. Outras disposicións — 17/10/2023

A aprobación da modificación da relación de postos de traballo da Consellería de Cultura, Educación, Formación Profesional e Universidades da Xunta de Galicia xustifícase polas razóns indicadas no ordinal primeiro do acordo.
En consecuencia, por proposta da Consellería de Cultura, Educación, Formación Profesional e Universidades da Xunta de Galicia, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 5 de outubro de 2023, adoptou o seguinte
Primeiro. Aprobar a modificación da relación de postos de traballo da Consellería de Cultura, Educación, Formación Profesional e Universidades da Xunta de Galicia nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 5 de outubro de 2023, relativo á aprobación da modificación da relación de postos de traballo da Consellería de Cultura, Educación, Formación Profesional e Universidades da Xunta de Galicia, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 6 de outubro de 2023
RESOLUCIÓN do 10 de outubro de 2023 pola que se dá publicidade dos convenios de colaboración subscritos no segundo cuadrimestre do ano 2023.
Axencia Galega das Industrias Culturais — III. Outras disposicións — 19/10/2023

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar, no
Diario Oficial de Galicia
, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Dar publicidade da relación dos convenios subscritos pola Axencia Galega das Industrias Culturais (Agadic) no segundo cuadrimestre do ano 2023, que se incorpora como anexo a esta resolución.
Santiago de Compostela, 10 de outubro de 2023
EXTRACTO da Orde do 9 de outubro de 2023 pola que se establecen as bases reguladoras das axudas ás organizacións profesionais agrarias e asociacións agrarias para a realización de actividades de interese agrario, e se convocan para o ano 2023 (código de procedemento MR321A).
Consellería do Medio Rural — III. Outras disposicións — 19/10/2023

BDNS (Identif.): 721382.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias das axudas que se regulan nesta orde as seguintes entidades:
1. As organizacións profesionais agrarias.
2. As asociacións agrarias.
Segundo.
Obxecto
A finalidade das axudas concedidas ao abeiro destas bases reguladoras é a realización de actividades de representación e de formación dos asociados das organizacións profesionais agrarias e asociacións agrarias legalmente constituídas e con implantación en Galicia e dos agricultores galegos en xeral.
Terceiro.
Bases reguladoras
Estas axudas outorgaranse ao abeiro do disposto na Orde do 9 de outubro de 2023 pola que se establecen as bases reguladoras das axudas ás organizacións profesionais agrarias e asociacións agrarias para a realización de actividades de interese agrario, e se convocan para o ano 2023 (código de procedemento MR321A).
Cuarto.
Importe
Importe total da convocatoria: 600.000 euros.
Quinto.
Prazo de presentación de solicitudes
O prazo de presentación de solicitudes será dun mes, que se contará desde o día seguinte ao da publicación desta orde no
Diario Oficial de Galicia
.
Santiago de Compostela, 9 de outubro de 2023
RESOLUCIÓN do 18 de setembro de 2023 pola que se publica a modificación do plan de estudos da titulación de grao en Ciencias da Actividade Física e do Deporte.
Universidade de Vigo — III. Outras disposicións — 26/09/2023

O plan de estudos da titulación de grao en Actividade Física e do Deporte pola Universidade de Vigo foi publicado no Boletín Oficial del Estado do 1 de novembro de 2010, unha vez establecido o carácter oficial do título polo Acordo do Consello de Ministros do 30 de outubro de 2009, publicado mediante a Resolución da Secretaría Xeral de Universidades do 13 de novembro de 2009 (BOE do 5 de xaneiro de 2010).
De conformidade co que dispón o Real decreto 822/2021, do 28 de setembro, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Ciencias da Actividade Física e do Deporte,
Esta reitoría
Publicar a modificación do plan de estudos conducente á obtención do título universitario oficial de graduado ou graduada en Ciencias da Actividade Física e do Deporte pola Universidade de Vigo, que se recolle no anexo desta resolución.
Vigo, 18 de setembro de 2023
Denominación do título: graduado ou graduada en Ciencias da Actividade Física e do Deporte pola Universidade de Vigo.
Ámbito de coñecemento á que se adscribe o título (Real decreto 822/2021, do 28 de setembro): Actividade Física e Ciencias do Deporte.
Código da titulación: P02G051 (11443)-Facultade de Ciencias da Educación e do Deporte-Campus de Pontevedra.
Código RUCT: 2501117.
Distribución do plan de estudos en créditos ECTS:
Distribución dos créditos da formación básica do plan de estudos:
Optativas: escollerase un total de 7 materias (42 ECTS) dunha oferta de 15 materias (90 ECTS).
SEM.: semestre. MOD.: módulo (ver abreviaturas na táboa de organización da oferta de créditos).
CORRECCIÓN DE ERROS. Orde do 14 de setembro de 2023 pola que se establecen as bases reguladoras da concesión de estadías en prazas de establecementos balnearios da Comunidade Autónoma de Galicia dentro do programa Benestar en balnearios e axudas para o ano 2023, e se procede á súa convocatoria (código do procedemento BS607A).
Consellería de Política Social e Xuventude — III. Outras disposicións — 26/09/2023

Advertido erro no anexo IV da antedita orde, publicada no
Diario Oficial de Galicia
núm. 177, do luns 18 de setembro de 2023, é necesario facer a seguinte corrección:
Na páxina 53277, no anexo IV, onde di:
Debe dicir:
RESOLUCIÓN do 14 de setembro de 2023 pola que se determina o inicio dos procedementos de nomeamento de persoal emérito.
Servizo Galego de Saúde — III. Outras disposicións — 26/09/2023

A Orde do 27 de outubro de 2010 (DOG nº 212, do 4 de novembro) pola que se desenvolve o procedemento para o nomeamento e prórroga de persoal emérito no ámbito sanitario, sobre a base do Decreto 36/2010, do 11 de marzo (DOG nº 56, do 24 de marzo), establece no seu artigo 2.2 que as xerencias iniciarán o procedemento, se é o caso, no momento que se determine mediante a Resolución da Xerencia do Servizo Galego de Saúde publicada no Diario Oficial de Galicia. A resolución deberá especificar en cada caso o número de persoas que poderán ser nomeadas persoal emérito, tendo en conta as limitacións establecidas no artigo 10 do Decreto 36/2010, do 11 de marzo.
En desenvolvemento da devandita previsión, a Xerencia do Servizo Galego de Saúde
Primeiro. Iniciar o procedemento para o nomeamento de persoal emérito.
Segundo. O número de persoas que poderán ser nomeadas persoal emérito ao abeiro desta resolución serán 4.
Terceiro. As xerencias das áreas sanitarias promotoras de nomeamento de persoal emérito dun/dunha profesional xubilado/a na citada área sanitaria deberán iniciar o procedemento e remitir as candidaturas á Xerencia do Servizo Galego de Saúde no prazo máximo dun mes desde a data de entrada en vigor desta resolución.
Co fin de equilibrar os nomeamentos de eméritos en todas as Áreas Sanitarias, cada Xerencia poderá propoñer dous candidatos/as, avaliando para a proposta que realicen tanto o currículum como o proxecto que debe estar aliñado coas estratexias do Sergas.
Así como tamén terán en conta a implicación co organismo, as habilidades e boas actitudes do/da profesional implicado/a nos equipos de traballo, e emitirán un informe ao respecto.
A Comisión de Avaliación terá en conta para a proposta que se realice tanto o currículo do/da profesional como o proxecto e deberá motivar a proposta de candidatos/as que realice.
As corporacións e institucións públicas relacionadas co ámbito sanitario poderán presentar solicitudes de nomeamento de persoal emérito no prazo de 10 días, contados desde a entrada en vigor desta resolución, ante a Xerencia da Área Sanitaria que corresponda ao posto desempeñado pola persoa que se vai promover, cos mesmos requisitos.
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de setembro de 2023
RESOLUCIÓN do 5 de outubro de 2023 pola que se anuncia a convocatoria de axudas de acción social correspondentes ao exercicio de 2023.
Consello de Contas de Galicia — III. Outras disposicións — 13/10/2023

A Comisión de Goberno do Consello de Contas de Galicia, na súa reunión do 3 de outubro, aprobou as bases reguladoras para a concesión das axudas ao seu persoal encadradas dentro do Fondo de Acción Social para o exercicio de 2023: axudas para a atención a discapacitados. Estas bases están expostas na intranet e no taboleiro de anuncios da institución, e o prazo de presentación de solicitudes queda aberto a partir do día seguinte ao da publicación deste anuncio no DOG, durante quince días hábiles.
Os interesados deben presentar as súas solicitudes na sede electrónica do Consello de Contas de Galicia, escollendo, dentro do catálogo de trámites para empregados e cargos públicos da institución, o código correspondente ao ADM050509 Fondo de Acción Social-atención a discapacitados.
Santiago de Compostela, 5 de outubro de 2023
EXTRACTO da Resolución do 2 de outubro de 2023 pola que se convocan as bolsas de desprazamento Ourense rural para estudantado do campus de Ourense para o curso académico 2023/24.
Universidade de Vigo — III. Outras disposicións — 13/10/2023

BDNS (Identif.) 719814.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (https://www.infosubvenciones.es/bdnstrans/GE/es/convocatoria):
Primeiro.
Persoas beneficiarias
Alumnado que está matriculado/a en estudos de grao ou mestrado en centros propios do campus de Ourense ou da Escola de Enfermaría de Ourense no curso 2023/24.
Segundo.
Obxecto
O obxecto das axudas é atender o custo económico que supón a realización de estudos universitarios oficiais para o alumnado empadroado en concellos rurais da provincia de Ourense distantes dos campus universitarios e con dificultades de conexión a través de medios de transporte habituais.
Terceiro.
Bases reguladoras
Resolución pola que se convocan bolsas de desprazamento Ourense rural para estudantado do Campus de Ourense para o curso 2023/24.
Cuarto.
Contía
A contía total do crédito destinado a estas bolsas será de vinte e seis mil euros (26.000 €).
Quinto.
Prazo de presentación de solicitudes
Desde o 3 de outubro ata o 25 de outubro de 2023.
Vigo, 2 de outubro de 2023
RESOLUCIÓN do 12 de setembro de 2023, da Secretaría Xeral Técnica da Consellería de Cultura, Educación, Formación Profesional e Universidades, pola que se dá publicidade dos convenios de colaboración subscritos por esta consellería no segundo cuadrimestre do ano 2023.
Consellería de Cultura, Educación, Formación Profesional e Universidades — III. Outras disposicións — 26/09/2023

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para darlle cumprimento a esa obriga,
Dar publicidade á relación dos convenios subscritos pola Consellería de Cultura, Educación, Formación Profesional e Universidades nos meses de maio, xuño, xullo e agosto do ano 2023, que se incorpora como anexo a esta resolución.
Santiago de Compostela, 12 de setembro de 2023
RESOLUCIÓN do 5 de outubro de 2023 pola que se dá publicidade ás axudas concedidas ao abeiro da Resolución do 27 de xuño de 2023 pola que se establecen as bases reguladoras para a concesión, en réxime de concorrencia non competitiva, de subvencións ao sector turístico para a promoción da dixitalización, e se anuncia a súa convocatoria para o ano 2023 (código de procedemento TU503C).
Axencia de Turismo de Galicia — III. Outras disposicións — 13/10/2023

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así coma no artigo 23 das bases reguladoras da convocatoria,
Facer público no
Diario Oficial de Galicia
e na páxina web da Axencia de Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.770.0, código de proxecto 2015 00005, cun crédito de 1.500.000,00 euros, que figuran no anexo desta resolución, concedidas ao abeiro da Resolución do 27 de xuño de 2023 pola que se establecen as bases reguladoras para a concesión, en réxime de concorrencia non competitiva, das subvencións ao sector turístico para a promoción da dixitalización, e se anuncia a súa convocatoria para o ano 2023 (código de procedemento TU503C).
Santiago de Compostela, 5 de outubro de 2023
CORRECIÓN DE ERROS. Resolución do 27 de setembro de 2023 pola que se activa a situación de alerta ou escaseza severa na unidade territorial de escaseza número 11 río Mero, Arteixo e ría da Coruña.
Augas de Galicia — III. Outras disposicións — 13/10/2023

Advertido un erro na citada resolución publicada no
Diario Oficial de Galicia
número 187, do luns 2 de outubro de 2023, cómpre facer as seguintes correccións:
Na páxina 55369, no primeiro parágrafo, onde di:
«O 2.6.2021, o Consello da Xunta de Galicia aprobou o Plan especial de seca da demarcación hidrográfica de Galicia Costa, que foi publicado no
Diario Oficial de Galicia
o 1.7.2021».
Debe dicir:
«O 2.6.2022, o Consello da Xunta de Galicia aprobou o Plan especial de seca da demarcación hidrográfica de Galicia Costa, que foi publicado no
Diario Oficial de Galicia
o 1.7.2022».
ORDE do 6 de outubro de 2023 pola que se modifica a composición do Consello Social da Universidade da Coruña.
Consellería de Cultura, Educación, Formación Profesional e Universidades — II. Autoridades e persoal — 18/10/2023

Mediante Resolución do 14 de xuño de 2021 (DOG do 25 de xuño), fíxose pública a composición do Consello Social da Universidade da Coruña.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e unha persoas membros.
O artigo 77.2 da citada Lei 6/2013 establece que son membros natos do consello social o/a reitor/a da universidade, o/a secretario/a xeral e o ou a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal da administración de servizos, elixidos/as polo consello de goberno das universidades. A duración do mandato dos membros do consello social sinalados neste punto será establecida polos estatutos da universidade.
O Consello Social da Universidade da Coruña comunica á Consellería de Cultura, Educación, Formación Profesional e Universidades que o Consello de Goberno da Universidade da Coruña, na sesión do 19 de xullo de 2023, acordou aprobar a designación de Gema Castro Andrade como representante do alumnado no consello social, en substitución de Alejandro Esteban Martínez, e a Javier López Domínguez como representante do persoal de administración e servizos en substitución de Alicia María Cantarero Roldán. Xúntase declaración xurada de compatibilidade dos novos membros do consello social.
O artigo 77.4 da Lei 6/2013, do 13 de xuño, establece que os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
A condición de persoa membro do consello social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
Por todo iso,
Artigo 1
Nomear a Gema Castro Andrade como representante do alumnado no Consello Social da Universidade da Coruña, en substitución de Alejandro Esteban Martínez.
Artigo 2
Nomear a Javier López Domínguez como representante do persoal de administración e servizos no Consello Social da Universidade da Coruña, en substitución de Alicia María Cantarero Roldán.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 6 de outubro de 2023
RESOLUCIÓN do 9 de outubro de 2023 pola que se activa a situación de alerta ou escaseza severa na unidade territorial de escaseza número 10-río Anllóns, costa da Coruña ata o límite de Arteixo.
Augas de Galicia — III. Outras disposicións — 13/10/2023

O 2.6.2022 o Consello da Xunta de Galicia aprobou o Plan especial de seca da demarcación hidrográfica de Galicia Costa que foi publicado no
Diario Oficial de Galicia
o 1.7.2022.
O dito plan dispón que a escaseza se produce ante unha situación de redución temporal da auga dispoñible que pode pór en risco a atención das demandas asociadas aos diferentes usos socioeconómicos.
O Plan especial de seca citado divide o territorio da demarcación hidrográfica de Galicia Costa en unidades territoriais de escaseza (UTE) (número 2 do plan), establece os indicadores hidrolóxicos de escaseza en cada unha destas UTE (número 6.2 do plan) e fixa os limiares para a activación e desactivación dos diferentes escenarios de escaseza (número 7.2.2 do plan).
O número 10.4.2 do Plan especial de seca indicado determina que se debe elaborar un informe mensual no cal se analice a situación e evolución dos indicadores hidrolóxicos de escaseza previstos.
O informe de seguimento da seca do 5.10.2023 analiza o estado da situación dos indicadores da seca en data 1.10.2023 e constata un valor dos indicadores de escaseza correspondente á situación de alerta ou escaseza severa na UTE 10-río Anllóns, costa da Coruña ata o límite de Arteixo.
O 9.10.2023 reuniuse a Oficina Técnica da Seca e propuxo a activación da situación de alerta ou escaseza severa na UTE 10-río Anllóns, costa da Coruña ata o límite de Arteixo.
O número 10.4.2 do Plan especial de seca citado dispón que a Presidencia de Augas de Galicia é o órgano competente para a activación do escenario de alerta ou escaseza severa.
De acordo co anterior, esta presidencia
Activar o escenario de alerta ou escaseza severa na unidade territorial de escaseza número 10, correspondente ao sistema de explotación número 10-río Anllóns, costa da Coruña ata o límite de Arteixo.
Santiago de Compostela, 9 de outubro de 2023
DECRETO 137/2023, do 10 de outubro, polo que se nomea un membro do Consello Económico e Social de Galicia.
Presidencia da Xunta de Galicia — II. Autoridades e persoal — 18/10/2023

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do seu Regulamento de réxime interno, e de acordo coa proposta efectuada pola Universidade de Vigo o 27 de setembro de 2023,
Artigo único
Nomear membro titular do Consello Económico e Social de Galicia, en representación da Universidade de Vigo, a José Luis Míguez Tabarés.
Santiago de Compostela, dez de outubro de dous mil vinte e tres
DECRETO 136/2023, do 10 de outubro, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 18/10/2023

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do seu Regulamento de réxime interno, e de acordo coa proposta efectuada pola Universidade de Vigo o 27 de setembro de 2023,
Artigo único
Que cese como membro titular do Consello Económico e Social de Galicia, en representación da Universidade de Vigo, Elena Rivo López.
Santiago de Compostela, dez de outubro de dous mil vinte e tres
RESOLUCIÓN do 6 de outubro de 2023, da Secretaría Xeral de Apoio ao Emprego, Traballo Autónomo e Economía Social, pola que se dá publicidade ás axudas concedidas en virtude da Orde do 12 de xaneiro de 2022 pola que se establecen as bases reguladoras que rexerán as axudas para a conciliación da persoa traballadora autónoma e se procede á súa convocatoria para o ano 2022 (código de procedemento TR341R).
Consellería de Promoción do Emprego e Igualdade — III. Outras disposicións — 18/10/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.04.322C.470.6 da Orde do 12 de xaneiro de 2022 pola que se establecen as bases reguladoras que rexerán as axudas para a conciliación da persoa traballadora autónoma e se procede á súa convocatoria para o ano 2022 (código de procedemento TR341R).
Na web publicaranse as listaxes de concesión das axudas, con indicación da convocatoria, da persoa beneficiaria, da cantidade concedida da subvención outorgada. As persoas interesadas poden acceder á dita web na seguinte ligazón:
https://empregoeigualdade.xunta.gal/axudas-subvencions/emprego
Santiago de Compostela, 6 de outubro de 2023
EXTRACTO da Orde do 10 de outubro de 2023 pola que se amplía a dotación orzamentaria das subvencións convocadas ao abeiro da Orde do 11 de maio de 2023, pola que se establecen as bases reguladoras para a concesión das subvencións públicas, en réxime de concorrencia non competitiva, a centros privados sostidos con fondos públicos da Comunidade Autónoma de Galicia para a dotación de aulas dixitais, financiadas polo fondo europeo relativo ao Mecanismo de recuperación e resiliencia da Unión Europea no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2023 (código de procedemento ED301K).
Consellería de Cultura, Educación, Formación Profesional e Universidades — III. Outras disposicións — 18/10/2023

DBNS (Identif.): 699351.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da orde pola que se amplía a dotación orzamentaria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación da dotación orzamentaria
1. Amplíase a dotación orzamentaria prevista na Orde do 11 de maio de 2023 pola que se establecen as bases reguladoras para a concesión das subvencións públicas, en réxime de concorrencia non competitiva, a centros privados sostidos con fondos públicos da Comunidade Autónoma de Galicia para a dotación de aulas dixitais, financiadas polo fondo europeo relativo ao Mecanismo de recuperación e resiliencia da Unión Europea no marco do Plan de recuperación, transformación e resiliencia financiado pola Unión Europea-NextGenerationEU, e se procede á súa convocatoria para o ano 2023 (código de procedemento ED301K).
O incremento da dotación orzamentaria será con cargo á aplicación orzamentaria 10.01.421A.782.0, código do proxecto 2022 00072, por un importe de 143.325,07 €.
Segundo. Prazo de presentación de solicitudes
Esta ampliación de crédito non dá lugar á apertura de prazo para presentar novas solicitudes nin ao inicio de novo cómputo de prazo para resolver.
Santiago de Compostela, 10 de outubro de 2023
ORDE do 6 de outubro de 2023 pola que se modifica a autorización, por cambio de titularidade, do centro privado plurilingüe Compañía de María, de Ferrol.
Consellería de Cultura, Educación, Formación Profesional e Universidades — III. Outras disposicións — 18/10/2023

Mediante escritura pública notarial, Compañía de María, titular do centro privado (CPR) plurilingüe Compañía de María, de Ferrol, cede a súa titularidade a Colegio Ferrol San Amaro, Sociedad Limitada, sociedade unipersonal.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR Plurilingüe Compañía de María, de Ferrol, código do centro 15006481, a favor de Colegio Ferrol San Amaro, Sociedad Limitada Unipersonal, con efectos de 1 de setembro de 2023.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 6 de outubro de 2023
ORDE do 6 de outubro de 2023 pola que se modifica a autorización, por cambio de titularidade, do centro privado plurilingüe Santa Juana de Lestonnac, de Ferrol.
Consellería de Cultura, Educación, Formación Profesional e Universidades — III. Outras disposicións — 18/10/2023

Mediante escritura pública notarial, Compañía de María, titular do centro privado (CPR) plurilingüe Santa Juana de Lestonnac, de Ferrol, cede a súa titularidade a Colegio Ferrol Caranza, Sociedad Limitada, sociedade unipersoal.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR plurilingüe Santa Juana de Lestonnac, de Ferrol, código do centro 15006511, a favor de Colegio Ferrol Caranza, Sociedad Limitada Unipersonal, con efectos do 1 de setembro de 2023.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 6 de outubro de 2023
EXTRACTO da Orde do 22 de setembro de 2023 pola que se convocan axudas para centros privados concertados da Comunidade Autónoma de Galicia no ámbito das bibliotecas escolares e o fomento da lectura para o curso 2023/24 (código de procedemento ED516B).
Consellería de Cultura, Educación, Formación Profesional e Universidades — III. Outras disposicións — 11/10/2023

BDNS (Identif.): 719603.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Obxecto e destinatarios
Centros privados concertados interesados en participar nalgunha das seguintes liñas de axuda:
1. Plan de mellora de bibliotecas escolares-concertados (continuación das axudas á actualización das bibliotecas escolares iniciadas en 2016.
2. Clubs de lectura-concertados (vinculados á biblioteca escolar, para realizar fóra das aulas, é dicir, do tempo das materias) e destinados a alumnado de ensino primario e secundario obrigatorio.
3. Radio na biblio-concertados (laboratorio de radio, vinculado á biblioteca escolar en centros xa integrados no Plan de mellora de bibliotecas escolares durante o curso 2022/23.
4. Biblioteca inclusiva-concertados (melloras para a accesibilidade concretadas no mobiliario, equipamento e colección das bibliotecas escolares de centros específicos de educación especial e de centros que teñan unidades de educación especial ou melloras na colección dos centros que impartan ensinanzas de educación infantil, educación primaria ou educación secundaria obrigatoria, sen unidades de educación especial).
5. Lectura e familias-concertados (vinculado á biblioteca escolar en centros xa integrados no Plan de mellora de bibliotecas escolares durante o curso 2022/23), para o desenvolvemento de iniciativas que favorezan a participación das familias en actividades das biblioteca escolar.
Segundo.
Bases reguladoras
Orde do 22 de setembro de 2023 pola que se convocan axudas para centros privados concertados da Comunidade Autónoma de Galicia no ámbito das bibliotecas escolares e o fomento da lectura para o curso 2023/24 (código de procedemento ED516B).
Terceiro.
Importe
Esta convocatoria terá carácter plurianual e destinaranse un total de 239.649,00 € con cargo ás aplicacións orzamentarias destinadas a bibliotecas escolares da Consellería de Cultura, Educación, Formación Profesional e Universidades, dos orzamentos de 2023.
Cuarto.
Prazo de presentación de solicitudes
O prazo para presentar solicitude será dun mes contado a partir do día seguinte ao da publicación da presente convocatoria no
Diario Oficial de Galicia
. Enténdese por último día do prazo correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte. Se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 22 de setembro de 2023
RESOLUCIÓN do 3 de outubro de 2023 pola que se dá publicidade dos convenios de colaboración subscritos no segundo cuadrimestre do ano 2023.
Academia Galega de Seguridade Pública — III. Outras disposicións — 11/10/2023

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade da relación dos convenios suscritos pola Academia Galega de Seguridade Pública nos meses de maio, xuño, xullo e agosto do ano 2023, que se incorpora como anexo a esta resolución.
A Estrada, 3 de outubro de 2023
RESOLUCIÓN do 29 de setembro de 2023 pola que se amplía o prazo de xustificación das subvencións convocadas ao abeiro da Resolución do 26 de decembro de 2022 pola que se establecen as bases reguladoras e se convocan para o ano 2023, en réxime de concorrencia competitiva, as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader), no marco do Programa de desenvolvemento rural (PDR) de Galicia 2014-2020 (código de procedemento IN500A).
Axencia Galega da Industria Forestal — III. Outras disposicións — 11/10/2023

Mediante a Resolución do 26 de decembro de 2022 establécense as bases reguladoras e convócanse para o ano 2023, en réxime de concorrencia competitiva, as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader), no marco do Programa de desenvolvemento rural (PDR) de Galicia 2014-2020 (código de procedemento IN500A).
O número 1 do artigo 30 da dita resolución establece que: «O prazo máximo para presentar a xustificación das actividades subvencionadas finalizará o 30 de outubro de 2023 para a primeira anualidade e para a segunda, o 30 de xuño de 2024. As cantidades non xustificadas polos beneficiarios na anualidade 2023 poderanse computar e xustificar na anualidade 2024, sempre e cando non foren susceptibles de perda de dereito ao seu cobramento de acordo co disposto no artigo 21.9».
Tendo en conta o longo proceso de avaliación e co fin de optimizar os procesos de xestión, e dado que non se causa prexuízo a terceiros, procede modificar este artigo 30 da resolución e ampliar o prazo de xustificación ata unha data que permita unha mellor xustificación da subvención por parte das persoas beneficiarias.
A teor do exposto, en virtude das competencias que ten atribuídas a Axencia e no exercicio das atribucións que me foron conferidas,
Artigo 1. Artigo único
1. O número 1 do artigo 30 da referida resolución queda redactado nos seguintes termos:
2. «O prazo máximo para presentar a xustificación das actividades subvencionadas finalizará o 15 de novembro de 2023 para a primeira anualidade e para a segunda, o 30 de xuño de 2024. As cantidades non xustificadas polas persoas beneficiarias na anualidade 2023 poderanse computar e xustificar na anualidade 2024, sempre e cando non foren susceptibles de perda de dereito ao seu cobramento de acordo co disposto no artigo 21.9».
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de setembro de 2023
RESOLUCIÓN do 4 de outubro de 2023 de nomeamento de nova secretaria do Comité de Ética da Investigación con Medicamentos de Galicia (CEIm-G).
Consellería de Sanidade — II. Autoridades e persoal — 16/10/2023

A xerente do Servizo Galego de Saúde comunicou o día 4.9.2023 a súa conformidade ao cambio de titularidade da secretaría técnica do CEIm-G.
Antecedentes:
1. Mediante a Resolución do 17 de decembro de 2021, que se publicou no
Diario Oficial de Galicia
(DOG) do 31.12.2021, concedeuse a renovación da acreditación do Comité de Ética da Investigación con medicamentos de Galicia (CEIm-G) e nomeáronse como membros as persoas que se relacionaban no seu anexo. O 19.1.2022 publicouse no DOG corrección de erros que recolle o nomeamento de Paula López Vázquez como secretaria técnica do CEIm-G.
2. A xerente do Servizo Galego de Saúde manifestou o 4.9.2023 a súa conformidade a un cambio de titularidade na Secretaría Técnica do CEIm-G, logo de expor que o 30.8.2023 foi comunicada a renuncia, por motivos profesionais, de Paula M. López Vázquez, e proposta a súa substitución como secretaria técnica do CEIm-G de Laura Romero Sánchez, médico especialista en alergoloxía e especialista en farmacoloxía clínica, actualmente con vinculación laboral co Complexo Hospitalario Universitario de Vigo. Así mesmo, proponse que Paula M. López Vázquez continúe como membro do CEIm-G.
Consideracións legais e técnicas:
1. O Decreto 63/2013, do 11 de abril, polo que se regulan os comités de ética da investigación en Galicia, establece no artigo 5, relativo á composición, que estará formado por un mínimo de nove e un máximo de vinte e cinco membros designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres.
O CEIm-G contará cun/cunha presidente/a e un/unha vicepresidente/a, que serán elixidos/as polo propio comité de entre os seus membros e designados/as formalmente pola persoa titular da consellería competente en materia de sanidade.
2. Ademais dos anteriores, o punto 6 do artigo 5 do decreto, dispón que «o comité contará tamén cun/cunha secretario/a e cun/cunha vicesecretario/a, nomeados/as pola persoa titular da consellería competente en materia de sanidade, e por proposta da Secretaría Xeral Técnica».
Logo do ver o que se expuxo, e de acordo coa proposta do 28.9.2023 que efectuou a Secretaría Xeral Técnica da Consellería de Sanidade,
O cesamento, por causa de renuncia, de Paula M. López Vázquez na súa condición de secretaria técnica do CEIm-G, pero continuando como membro do comité.
Así mesmo, o nomeamento de Laura Romero Sánchez como secretaria técnica do CEIm-G.
Santiago de Compostela, 4 de outubro de 2023
CORRECCIÓN DE ERROS. Resolución do 27 de setembro de 2023, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 15 de maio de 2023 pola que se establecen as bases reguladoras para a concesión, en réxime de concorrencia non competitiva, de subvencións para o Programa de modernización do comercio: Fondo Tecnolóxico, no marco do Plan de recuperación, transformación e resiliencia financiado pola Unión Europea-NextGenerationEU, e se convocan para o ano 2023 (código de procedemento CO300G).
Consellería de Economía, Industria e Innovación — III. Outras disposicións — 18/10/2023

Advertido erro na dita resolución, publicada no
Diario Oficial de Galicia
número 190, do xoves 5 de outubro de 2023, cómpre facer a seguinte corrección:
Na páxina 55827, onde di:
Debe dicir:
Na páxina 55828, onde di:
Debe dicir:
Na páxina 55830, onde di:
Debe dicir:
ORDE do 27 de setembro de 2023 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 06/10/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Anxo Iglesias Covelo como vogal no Consello de Administración da Autoridade Portuaria de Vigo, en representación das organizacións sindicais, agradecéndolle os servizos prestados.
Santiago de Compostela, 27 de setembro de 2023
ORDE do 27 de setembro de 2023 pola que se dispón o nomeamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 06/10/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Sindicato Nacional de CC.OO. de Galicia,
O nomeamento de Alejandro Alonso Martínez como vogal no Consello de Administración da Autoridade Portuaria de Vigo, en representación das organizacións sindicais.
Santiago de Compostela, 27 de setembro de 2023
CORRECCIÓN DE ERROS. Decreto 129/2023, do 31 de agosto, de sanidade mortuoria de Galicia.
Consellería de Sanidade — I. Disposicións xerais — 02/10/2023

Advertidos erros no citado decreto, publicado no
Diario Oficial de Galicia
número 177, do
18 de setembro de 2023, procédese a efectuar as seguintes correccións:
Primeira. Na páxina 53113, no artigo 21, parágrafo 2, aliña b), onde di: «b) Féretros de traslado: compostos por dúas caixas. A exterior, de características análogas ás dos féretros comúns, de materiais e formatos comercializados legalmente, tales como bolsas destinadas para tal fin homologadas polo ministerio con competencia en materia de sanidade», debe dicir: «b) Féretros de traslado: compostos por dúas caixas. A exterior, de características análogas ás dos féretros comúns, e a interior de materiais e formatos comercializados legalmente, tales como bolsas destinadas para tal fin homologadas polo ministerio con competencia en materia de sanidade».
Segunda. Advertida a omisión dos anexos VII ao XI da referida disposición, procédese á súa publicación.
RESOLUCIÓN do 2 de outubro de 2023, da Secretaría Xeral Técnica da Consellería de Sanidade, pola que se dá publicidade dos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2023.
Consellería de Sanidade — III. Outras disposicións — 10/10/2023

O artigo 15.2 da Lei 1/2016, do 18 de xaneiro, de transparencia e bo goberno, impón a cada Consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáse publicidade da relación dos convenios subscritos pola Consellería de Sanidade e polo Servizo Galego de Saúde no segundo cuadrimestre do ano 2023, que se incorpora como anexo a esta resolución.
Santiago de Compostela, 2 de outubro de 2023
RESOLUCIÓN do 2 de outubro de 2023 pola que se dá publicidade das subvencións concedidas ao abeiro da Orde do 8 de marzo de 2023 (Diario Oficial de Galicia número 57, do 22 de marzo) pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2023 (código de procedemento CT104B).
Consellería de Cultura, Educación, Formación Profesional e Universidades — III. Outras disposicións — 10/10/2023

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das axudas concedidas coa indicación da convocatoria, o programa e o crédito orzamentario a que se imputan, o beneficiario, a cantidade concedida e a finalidade.
Na súa virtude,
Primeiro. Ordenar a publicación no
Diario Oficial de Galicia
das axudas concedidas ao abeiro da Orde do 8 de marzo de 2023 (DOG núm. 57, do 22 de marzo), pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2023, con cargo ás aplicacións orzamentarias 10.05.433A.770.0 e 10.05.433A.781.2, segundo o anexo I desta resolución.
Segundo. Desestimar o resto das solicitudes presentadas ao abeiro da Orde do 8 de marzo de 2023, que se recollen no anexo II desta resolución.
Santiago de Compostela, 2 de outubro de 2023
ORDE do 29 de setembro de 2023 pola que se dispón a renovación dunha vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 10/10/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
A renovación de Ethel María Vázquez Mourelle como vogal representante da Comunidade Autónoma de Galicia no Consello de Administración da Autoridade Portuaria da Coruña.
Santiago de Compostela, 29 de setembro de 2023
ORDE do 29 de setembro de 2023 pola que se dispón a renovación dunha vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 10/10/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
A renovación de Martina Aneiros Barros como vogal representante da Comunidade Autónoma de Galicia no Consello de Administración da Autoridade Portuaria de Ferrol-San Cibrao.
Santiago de Compostela, 29 de setembro de 2023